Komission direktiivi 81/916/ETY annettu 5 päivänä lokakuuta 1981, maalien, lakkojen, painomusteiden, liimojen ja senkaltaisten tuotteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 77/728/ETY mukauttamisesta tekniikan kehitykseen



Virallinen lehti nro L 342 , 28/11/1981 s. 0007 - 0015

Suomenk. erityispainos Alue 13 Nide 11 s. 0210

Espanjank. erityispainos: Luku 13 Nide 12 s. 0031

Ruotsink. erityispainos Alue 13 Nide 11 s. 0210

Portugalink. erityispainos: Luku 13 Nide 12 s. 0031



KOMISSION DIREKTIIVI annettu 5 päivänä lokakuuta 1981, maalien, lakkojen, painomusteiden, liimojen ja senkaltaisten tuotteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 77/728/ETY mukauttamisesta tekniikan kehitykseen (81/916/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maalien, lakkojen, painomusteiden, liimojen ja senkaltaisten tuotteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 7 päivänä marraskuuta 1977 annetun neuvoston direktiivin 77/728/ETY(1) ja erityisesti sen 11 artiklan, sekä katsoo, että direktiivin 77/728/ETY liite I sisältää luettelon vaarallisista aineista ja luokitteluperusteet kunkin aineen pitoisuuden raja-arvoille, vaarallisten aineiden luettelon tarkastelun perusteella sitä olisi mukautettava tämänhetkiseen tieteelliseen ja tekniseen tietämykseen, toisin sanoen tiettyjen aineiden pitoisuuden raja-arvoja olisi muutettava ja luetteloon olisi lisättävä uusia aineita, direktiivin 77/728/ETY liitteeseen II sisältyy merkitsemistä ja tiettyjä valmisteita koskevia erityisiä määräyksiä; tietyt vaarat tunnistetaan tällä hetkellä paremmin; tiettyjä turvallisuusohjeita olisi täsmennettävä; näissä olosuhteissa olisi liitettä II muutettava, ja tässä direktiivissä säädetyt toimenpiteet ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 77/728/ETY liitteet I ja II tämän direktiivin liitteillä. 2 artikla Jäsenvaltioiden on ennen 1 päivää heinäkuuta 1983 annettava ja julkaistava tämän direktiivin noudattamisen edellyttämät säännökset ja ilmoitettava tästä komissiolle viipymättä. Niiden on sovellettava näitä säännöksiä viimeistään 1 päivästä heinäkuuta 1983 alkaen. 3 artikla Tämä direktiivi on osoitettu kaikille jäsenvaltioille. Tehty Brysselissä 5 päivänä lokakuuta 1981. Komission puolesta Karl-Heinz NARJES Komission jäsen (1) EYVL N:o L 303, 28.11.1977, s. 23 LIITE I VAARALLISTEN AINEIDEN LUOKITUSTA KOSKEVA LUETTELO Selityksiä >TAULUKON PAIKKA> >TAULUKON PAIKKA> >TAULUKON PAIKKA> (1) Annettu pitoisuus ilmoitetaan painoprosentteina suhteessa valmisteen kokonaispainoon. (2) Annettu pitoisuus ilmoitetaan metalliainesosan painoprosentteina suhteessa valmisteen kokonaispainoon. (3) Isosyanaatin annettu pitoisuus ilmoitetaan vapaan monomeerin painoprosentteina valmisteen kokonaispainoon. (4) Annettu pitoisuus on vesiliukoisten CrO4-ionien painoprosenttiosuus suhteessa valmisteen kokonaispainoon. (5) Näin tunnistettujen aineiden osalta viittaus direktiiviin 67/548/ETY koskee vesiliuoksia. Kuitenkin tämän liitteen ollessa kyseessä annettu pitoisuus on kyseisen aineen painoprosenttiosuus suhteessa valmisteen kokonaispainoon. (6) Näin määriteltyä pitoisuutta valvotaan standardin ISO 6713/1980 mukaisesti. Tätä pitoisuuden raja-arvoa voidaan tarkistaa kyseiseen standardiin tehtävien mahdollisten muutosten mukaan. LIITE II TIETTYJEN VALMISTEIDEN MERKINTÖJÄ KOSKEVIA ERITYISIÄ SÄÄNNÖKSIÄ 1. Lyijyä sisältävät maalit ja lakat Maalien ja lakkojen, jotka sisältävät lyijyä yli 0,5 % valmisteen kokonaispainosta (metallin painona ilmaistuna), pakkausten päällysmerkinnässä on oltava seuraavat tiedot: "Sisältää lyijyä. Ei saa käyttää pintoihin, joita lapset voivat pureskella tai imeä." Pakkauksiin, joiden sisältö on alle 125 millilitraa, voidaan merkitä seuraavat tiedot: "Varoitus. Sisältää lyijyä." 2. Syanoakrylaattipohjaiset liimat Syanoakrylaattiliimaa välittömästi sisältävissä pakkauksissa on oltava seuraavat tiedot: "Syanoakrylaattia Vaara Liimaa ihon ja silmät hetkessä. Säilytettävä lasten ulottumattomissa." Tarkoituksenmukaisten turvallisuusohjeiden on oltava pakkauksessa. 3. Isosyanaatteja sisältävät valmisteet Isosyanaatteja (monomeereinä, oligomeereinä, esipolymeereinä sellaisenaan tai niiden seoksena) sisältävien valmisteiden pakkausten päällysmerkinnässä on oltava seuraavat tiedot: "Sisältää isosyanaatteja. Tutustukaa valmistajan antamiin ohjeisiin." 4. Käyttö ruiskuttamalla Valmisteiden, jotka on tarkoitettu käytettäväksi ruiskuttamalla, pakkausten päällysmerkinnässä on oltava 6 artiklan 4 kohdan neljännen alakohdan mukaisesti turvallisuusohjeet S 23 ja S 38. 5. Valmisteet, jotka sisältävät mahdollisesti herkistymisen aiheuttavia aineita Valmisteiden, jotka sisältävät yhtä tai useampaa sellaista ainetta, johon liitetään direktiivin 67/548/ETY liitteen I erityistä vaaraa osoittavat, aineiden vaarallisista ominaisuuksista johtuvat vakiolausekkeet (R 42, R 43, R 42/43), pakkausten päällysmerkinnässä on oltava huomautus näistä vaaroista, kun tämän (näiden) aineen (aineiden) pitoisuus on yli tämän direktiivin liitteessä I vahvistettujen raja-arvojen.